./data/phi0914/phi00142/phi0914.phi00142.perseus-lat1.xml
Titus Livius (Livy)
haruspices ita       responderunt, si quid rei novae inciperetur, id maturandum esse:  victoriam, triumphum, propagationem finium portendi  patres quod faustum felixque populo       Romano esset, centuriatis comitiis primo quoque die       ferre ad populum consules iusserunt, ut quod Perseus, Philippi filius, Macedonum       rex, adversus foedus cum patre Philippo ictum et secum post mortem eius       renovatum sociis populi Romani arma intulisset, agros vastasset urbesque       occupasset,  quodque belli parandi adversus       populum Romanum consilia inisset, arma milites classem eius rei causa       comparasset, ut, nisi de iis rebus satisfecisset, bellum cum eo iniretur  haec       rogatio ad populum lata est   senatus consultum inde factum est, ut consules       inter se provincias Italiam et Macedoniam compararent sortirenturve; cui       Macedonia obvenisset, ut is regem Persea quique eius sectam secuti essent, nisi       populo Romano satisfecissent, bello persequeretur   legiones quattuor novas scribi  placuit, binas singulis consulibus  id praecipuum provinciae Macedoniae       datum, quod, cum alterius consulis legionibus quina milia et duceni pedites ex       vetere instituto darentur in singulas legiones, in Macedoniam sena milia peditum       scribi iussa, equites treceni aequaliter in singulas legiones   et in sociali exercitu consuli alteri auctus numerus:       sedecim milia peditum, octingentos equites, praeter eos, quos Cn Sicinius duxisset, sescentos equites, in Macedoniam traiceret   Italiae satis visa duodecim milia sociorum peditum,       sescenti equites  illud quoque praecipuum datum sorti Macedoniae, ut centuriones       militesque veteres scriberet, quos vellet consul, usque ad quinquaginta annos             in tribunis militum novatum eo anno       propter Macedonicum bellum, quod consules ex senatus consulto ad populum       tulerunt, ne tribuni militum eo anno suffragiis crearentur, sed consulum       praetorumque in is faciendis iudicium arbitriumque esset   inter praetores ita partita imperia: praetorem, cuius       sors fuisset, ut iret quo senatus censuisset,        Brundisium ad classem ire placuit atque ibi recognoscere socios navales,       dimissisque, si qui parum idonei essent, supplementum legere ex libertinis et       dare operam, ut duae partes civium Romanorum, tertia sociorum esset   commeatus classi legionibusque ut ex       Sicilia Sardiniaque subveherentur, praetoribus, qui eas       provincias sortiti essent, mandari placuit, ut alteras decumas  Siculis Sardisque imperarent, quod frumentum ad exercitum in Macedoniam       portaretur   Siciliam C CaniniusRebilus est sortitus, L FuriusPhilus Sardiniam, L Canuleius Hispaniam, C SulpiciusGalba urbanam iurisdictionem, L VilliusAnnalis inter peregrinos; C LucretioGallo , quo senatus censuisset, sors obvenit